**David Noel Redding** (født 25. desember 1945, død 11. mai 2003) var en engelsk gitarist og bassist og låtskriver, mest kjent som bassist i The Jimi Hendrix Experience. Han ble valgt av Chas Chandler til å bli med i bandet til Jimi Hendrix i 1966, hvor han spilte til 1969. Han spilte i andre band både før og etter Hendrix-perioden, men oppnådde aldri den samme suksessen som han hadde sammen med Hendrix.

Karriere
--------

Redding ble profesjonell musiker som 17-åring, og spilte med Neil Landon and the Burnettes fra 1962 og The Loving Kind fra november 1965. I 1966 ble han med i The Jimi Hendrix Experience, og spilte på bandets tre legendariske album *Are You Experienced*, *Axis: Bold As Love* og *Electric Ladyland*. I juni 1969 spilte han sin siste konsert med Hendrix. 

Han startet bandet Fat Matress i 1968 mens han fremdeles var medlem av Hendrix' band. Fat Matress ga i 1969 ut sitt selvtitulerte debutalbum, men ble oppløst i 1970 kort tid etter utgivelsen av album nummer to, *Fat Matress II*. 

En stund etter Woodstockfestivalen i 1969 ble det gjort forsøk på en gjenforening av The Jimi Hendrix Experience, men dette ble det aldri noe av. Redding flyttet til Los Angeles og ble med i bandet Road. Bandet ga ut et selvtitulert album i 1972 før det ble oppløst. Senere i 1972 flyttet han til Clonakilty i Irland der han startet The Noel Redding Band. Bandet ble oppløst i 1976 på grunn av konflikter med managementet etter to album. 

Noel Redding hadde i 1974 blitt tvunget til å underskrive en kontrakt der han frasa seg fremtidige honorarer fra salg av Jimi Hendrix-album, med begrunnelsen at det ikke skulle gis ut flere Hendrix-album i fremtiden. Han mottok 100 000 pund i engangsutbetaling, noe Redding senere angret på. Han planla helt frem til sin død å gå rettens vei for å få sin del av det etterhvert enorme salget av Hendrix-album.

11. mai 2003 ble Redding funnet død i sitt hjem i Clonakilty, 57 år gammel. Dødsårsaken var knyttet til skrumplever.

Diskografi
----------

**Med The Loving Kind**

* 1966 *«Accidental Love»/«Nothing Can Change This Love» (singel)*
* 1966 *«I Love The Things You Do»/«Treat Me Nice»* (singel)
* 1966 *«Ain't That Peculiar»/«With Rhyme and Reason»* (singel)

**Med The Jimi Hendrix Experience**

* 1967 *Are You Experienced*
* 1967 *Axis: Bold as Love*
* 1968 *Electric Ladyland*
* 1968 *Smash Hits*
* 1989 *Radio One* (1989)
* 1998 *BBC Sessions*
* 2004 *The Experience Sessions*
* 2010 *The Valleys of Neptune*

**Med Fat Mattress**

* 1969 *Fat Mattress*
* 1969 *«Naturally»/«Iridescent Butterfly»* (singel)
* 1970 *Fat Mattress II*
* 1970 *«Magic Lanterns»/«Bright New Way» (singel)*
* 1970 *«Highway»/«Black Sheep of the Family» (singel)*

**Med Road**

* 1972 *Road*

**Med Noel Redding Band**

* 1975 *Clonakilty Cowboys*
* 1976 *Blowin*
* *«Roller Coaster Kids»/«Snowstorm»* (singel)
* *«Take It Easy»/«Back on the Road Again»* (singel)

**Med Lord Sutch and Heavy Friends**

* 1970 *Lord Sutch and Heavy Friends*

Referanser
----------

1. 1 2   Gemeinsame Normdatei, besøkt 27. april 2014[Hentet fra Wikidata]
2. 1 2   Autorités BnF, data.bnf.fr, besøkt 10. oktober 2015[Hentet fra Wikidata]
3. 1 2   Find a Grave, Find a Grave 7435531, besøkt 9. oktober 2017[Hentet fra Wikidata]
4. ↑  BBC.co.uk – «Row over Hendrix royalties», 28. februar 2003. Besøkt 17. april 2011

Eksterne lenker
---------------

* (en) Noel Redding – kategori av bilder, video eller lyd på Commons Rediger på Wikidata
* (en) Noel Redding på Internet Movie Database Rediger på Wikidata

* (en) Noel Redding hos The Movie Database Rediger på Wikidata
* (en) Noel Redding på Discogs Rediger på Wikidata

* (en) Noel Redding på MusicBrainz Rediger på Wikidata

* (en) Noel Redding på Songkick Rediger på Wikidata
* (en) Noel Reddings offisielle nettsted

  


|  |  |
| --- | --- |
| Oppslagsverk/autoritetsdata | VIAF **·** GND **·** LCCN **·** ISNI **·** BNF **·** BNF (data) **·** SUDOC **·** NDL **·** NKC **·** BNE **·** MusicBrainz **·** Discogs
 |